smcproject/ml-wiki-sentences huggingface dataset:
കടന്നു വരുന്ന വഴിയിലെ വാതക തന്മാത്രകളെ അയണീകരിക്കുന്നതു കൊണ്ട് റേഡിയോ സ്പെക്ട്രം ഉപയോഗിച്ചാണ് ഇവയെ പഠിക്കുന്നത്.
മെയ് 22 മുതൽ ജൂലൈ 2 വരെയാണ് ഇതിന്റെ കാലം.
ഉച്ചസ്ഥായിയിലെത്തുന്നത് ജൂൺ 7നാണ്.
ഇക്കാറസ് എന്ന ഛിന്നഗ്രഹത്തിൽ നിന്നാണ് ഈ ഉൽക്കകൾ വരുന്നത് എന്നാണ് കരുതുന്നത്.
മറ്റൊരു പകൽ ഉൽക്കാവർഷമാണ് എപ്സിലോൺ ഏരീറ്റീഡ്സ്.
ഡെൽറ്റാ ഏരീറ്റീഡ്സ് ആണ് മേടം‌ രാശിയിൽ കാണുന്ന മറ്റൊരു ഉൽക്കാവർഷം.
ഡിസംബർ 9നാണ് ഇത് എറ്റവും കരുത്താർജ്ജിക്കുന്നത്.
ഇതിൽ നിന്നും വരുന്ന ഉൽക്കകളുടെ വേഗത സെക്കന്റിൽ 13 കി.
ഉൽക്കാപതനങ്ങളുടെ വേഗതയുമായി താരതമ്യം ചെയ്യുമ്പോൾ ഇത് കുറഞ്ഞ വേഗതയാണെങ്കിലും തിളക്കമേറിയ തീഗോളങ്ങൾ ഇടക്ക് പ്രത്യക്ഷപ്പെടാറുണ്ട്.
ഭൂമിയോടടുത്ത 1990 HA എന്ന ഛിന്നഗ്രഹത്തിൽ നിന്നാണ് ഇത് ഉൽഭവിക്കുന്നത് എന്നു കരുതപ്പെടുന്നു.
ഗ്രഹവ്യവസ്ഥകൾ
സ്വന്തമായി ഗ്രഹങ്ങളുള്ള ഏതാനും നക്ഷത്രങ്ങളെ മേടം രാശിയിൽ കണ്ടെത്തിയിട്ടുണ്ട്.
HIP 14810 എന്ന നക്ഷത്രത്തിന് മൂന്ന് ഗ്രഹങ്ങളുണ്ട്.
ഭൂമിയുടെ പത്ത് മടങ്ങ് പിണ്ഡമുണ്ട് ഈ ഗ്രഹങ്ങൾക്ക് എന്നാണ് കണക്കാക്കിയിട്ടുള്ളത്.
സൂര്യനെക്കാൾ അൽപം കൂടി വലിപ്പമുള്ള HD 12661 എന്ന നക്ഷത്രത്തിന്  രണ്ട് ഗ്രഹങ്ങളുണ്ട്.
ഇതിൽ ഒന്നിന് വ്യാഴത്തിന്റെ 2.3മടങ്ങും മറ്റേതിന് വ്യാഴത്തിന്റെ 1.57 മടങ്ങും പിണ്ഡമുണ്ട്.
ഏകദേശം സൂര്യന്റെ വലിപ്പമുള്ള HD 20367 എന്ന നക്ഷത്രത്തിന് വ്യാഴത്തിന്റെ 3.07 മടങ്ങ് പിണ്ഡമുണ്ട്.
ഒരു ഭ്രമണം പൂർത്തിയാക്കാൻ 500 ദിവസങ്ങൾ എടുക്കുന്ന ഈ ഗ്രഹത്തെ കണ്ടെത്തിയത് 2002ലാണ്.
മേഡ്മോയിസെല്ലെ (മാഗസിൻ) ഇംഗ്ലീഷ് വിലാസം https://ml.wikipedia.org/wiki/Mademoiselle_(magazine)
1935-ൽ സ്ട്രീറ്റ് സ്മിത്ത് പബ്ലിക്കേഷൻ ആദ്യമായി പ്രസിദ്ധീകരിച്ച ഒരു വനിതാമാസികയാണ് മേഡ്മോയിസെല്ലെ.
പിന്നീട് കോൻഡെ നാസ്റ്റ് പബ്ളിക്കേഷൻസ് ഏറ്റെടുത്തു.
മേഡ്മോയിസെല്ലെ മാസിക ആദ്യകാലങ്ങളിൽ ഒരു ഫാഷൻ മാഗസിനും, ട്രൂമാൻ കാപോട്ട് , ജോയ്സ് കരോൾ ഒറ്റ്സ് , വില്യം ഫോക്നർ , ടെന്നസി വില്യംസ് , ജെയിംസ് ബാൾവിൻ , ഫ്ലേനറി ഒ'കോണർ , സിൽവിയാ പ്ലാത്ത് , പോൾ ബൌൾസ് , ജെയ്ൻ ബൌൾസ് , Jane Smileyജെയ്ൻ സ്മൈലി , മേരി ഗോർഡൻ , പോൾ തിയോറക്സ് , സ്യൂ മില്ലർ , ബാർബറ കിർസോൾവർ , പെരി ക്ളാസ് , മോണ സിംപ്സൺ , ആലിസ് മുൺറോ , ഹരോൾഡ് ബ്രോഡ്കീ , പാം ഹ്യൂസ്റ്റൺ, ജീൻ സ്റ്റാഫോർഡ് , സൂസൻ മിനോട്ട് തുടങ്ങിയ പ്രശസ്ത എഴുത്തുകാരുടെ ചെറുകഥ പ്രസിദ്ധീകരിച്ചിരുന്നു.
ജൂലിയ കാമറോൺ അറിയപ്പെടുന്ന തുടർച്ചയായ കോളമിസ്റ്റായിരുന്നു.
ബാർബറ ക്രുഗേർ ആയിരുന്നു കലാസംവിധാനം ചെയ്തിരുന്നിരുന്നത്.
എഡിറ്റർമാർ Desmond Hall and F. Orlin Tremaine (1935) F. Orlin Tremaine (1935–1937) Betsy Blackwell (1937–1971) Edie Locke (1971–1980) Amy Levin Cooper (1981–1992) Gabe Doppelt (1992) Elizabeth Crow (1993–2000) Mandi Norwood (2000-2001) അവലംബം ബാഹ്യ ലിങ്കുകൾ Mademoiselle Covers
മാറോനായ സുറിയാനി സഭ
കത്തോലിക്കാ സഭയുടെ ഭാഗമായി നിലകൊള്ളുന്ന ഒരു പൗരസ്ത്യ സ്വയാധികാരസഭയാണ് അന്ത്യോഖ്യയുടെ സുറിയാനി മാറോനായ സഭ അഥവാ മാറോനായ സഭ .
സുറിയാനി ക്രിസ്തീയതയുടെ ഭാഗമായ ഈ സഭ അന്ത്യോഖ്യൻ സുറിയാനി ആചാരക്രമമാണ് പിന്തുടരുന്നത്.
പാത്രിയാർക്കീസ് ബെഷാറാ ബൗത്രോസ് അൽ-റാഹി ആണ് നിലവിൽ ഈ സഭയുടെ അദ്ധ്യക്ഷൻ.
പശ്ചിമേഷ്യൻ രാഷ്ട്രമായ ലെബനനിന്റെ തലസ്ഥാനമായ ബയ്റൂട്ടിന് സമീപമുള്ള ബ്കെർകെയിലാണ് സഭയുടെ ആസ്ഥാനം സ്ഥിതിചെയ്യുന്നത്.
മാറോനായ സഭയുടെ ഉത്ഭവം പുരാതനമായ അന്ത്യോഖ്യൻ സഭയിൽ നിന്നാണ്.
5ാം നൂറ്റാണ്ടുമുതലാണ് ഒരു വ്യതിരിക്ത സഭയായി ഇത് രൂപപ്പെടാൻ തുടങ്ങിയത്.
7ാം നൂറ്റാണ്ടോടെ ഈ സഭ ഒരു സ്വതന്ത്ര സഭയായി സംഘടിതമായി.
തൗറസ് കുന്നുകളിൽ നിന്നുള്ള മാറോൻ എന്ന ക്രൈസ്തവ സന്യാസിയെ തങ്ങളുടെ ആത്മീയ ആചാര്യനായി സ്വീകരിച്ച വിശ്വാസ സമൂഹത്തിൽ നിന്നാണ് ഈ സഭ രൂപമെടുത്തത്.
കൽക്കിദോനിയാ സൂനഹദോസിനുശേഷം കിഴക്കൻ റോമാ സാമ്രാജ്യത്തിന്റെ പ്രവിശ്യകളിലെ പ്രമുഖ ക്രൈസ്തവ കേന്ദ്രങ്ങളിൽ ഉടനീളം വ്യാപിച്ച ഭിന്നതയുടെ കാലത്ത് അന്ത്യോഖ്യൻ സഭയിൽ സൂനഹദോസിന്റെ തീരുമാനങ്ങളെ ഇവർ ശക്തമായി അനുകൂലിച്ചു.
ഇവർ ഒറോന്തെസ് നദിയുടെ തീരത്ത് വിശുദ്ധ മാറോന്റെ നാമത്തിൽ ഒരു ആശ്രമം സ്ഥാപിക്കുകയും അതു കേന്ദ്രീകരിച്ച് കൽക്കിദോനിയാ സൂനഹദോസിനെ അനുകൂലിച്ചിരുന്ന വിശ്വാസികൾക്ക് നേതൃത്വം കൊടുത്തുവരുകയും ചെയ്തു.
റോമൻ സിറിയയിലെ ഏറ്റവും പ്രധാനപ്പെട്ട ആശ്രമമായി ഇത് അറിയപ്പെട്ടു.
518ൽ അന്ത്യോഖ്യൻ സഭയിൽ ഉണ്ടായ പിളർപ്പിന് ശേഷം സിറിയ പ്രൈമ, കൊലെ സിറിയ, ഫൊണേഷ്യ എന്നിവിടങ്ങളിൽ ഉടനീളം നിരവധി ഇടവകകൾ ആശ്രമത്തിന്റെ നിയന്ത്രണത്തിൽ ആയിരുന്നു.
മധ്യപൂർവ ദേശത്തെ അറബ് അധിനിവേശത്തിനുശേഷം അന്ത്യോഖ്യയിലെ ബൈസെന്റൈൻ (മൽക്കായ) പാത്രിയർക്കീസിന് തന്റെ അധികാരം ഉപേക്ഷിച്ച് പോകേണ്ടതായി വന്നു.
ഇതിനെത്തുടർന്ന് 685നോട് അടുത്ത് ആശ്രമത്തിലെ ബിഷപ്പുമാർ ഒരുമിച്ച് കൂടി യൂഹാനോൻ മാറോൻ എന്ന സന്യാസിയെ അന്ത്യോഖ്യയുടെ പാത്രിയർക്കീസ് ആയി അവരോധിച്ചു.
751ൽ ബൈസാന്റിയൻ പാത്രിയാർക്കീസുമാർ അന്ത്യോഖ്യയിലെ പാത്രിയാർക്കാസനം പുനസ്ഥാപിച്ചപ്പോഴേക്കും മോർ മറോന്റെ ആശ്രമം കേന്ദ്രീകരിച്ച് പ്രവർത്തിച്ചുവന്ന മാറോനായ പാത്രിയാർക്കാസനം സുദൃഢമായി തീർന്നിരുന്നു.
അകാലഘട്ടത്തോട് താരതമ്യപ്പെടുത്തുമ്പോൾ അംഗസംഖ്യയിൽ ഇന്ന് ശുഷ്കമായി തീർന്നിട്ടുണ്ടെങ്കിലും ലെബനനിലെ മത സമുദായങ്ങളിൽ ഏറ്റവും പ്രധാനപ്പെട്ടതായി ഇന്നും മാറോനായക്കാർ നിലകൊള്ളുന്നു.
സിറിയ , സൈപ്രസ് , ഇസ്രായേൽ , ജോർദ്ദാൻ തുടങ്ങിയ രാജ്യങ്ങളിലും മാറോനായസഭയ്ക്ക് സ്വാധീനമുണ്ട്.
മധ്യപൂർവ ദേശത്തെ മതവർഗ്ഗീയ കലാപങ്ങൾ മതമർദ്ദനങ്ങൾ രാഷ്ട്രീയ അസ്ഥിരത എന്നിവയെ തുടർന്ന് സഭയുടെ മൂന്നിൽ രണ്ടുഭാഗം അംഗങ്ങളും ഇന്ന് വിവിധ പാശ്ചാത്യ രാജ്യങ്ങളിൽ പ്രവാസികളായി കഴിയുകയാണ്.
അവലംബം ↑ Assemani, Maronite Light from the East for the Church and the World ↑ Studia Humana Volume 2:3 (2013), pp. 53—55 ↑ Synod of the മാറോനായ സഭാ പാത്രിയാർക്കൽ സുന്നഹദോസ് ↑ Cardinal Nasrallah Boutros Sfeir, head of the Maronite Church who steered a difficult course between factions in the Middle East – obituary ↑ Maronite patriarch elevates St. Maron pastor to chorbishop during Detroit visit ↑ Maronite liturgy draws from Eastern and Western traditions, Catholics and cultures ↑ The Maronite Divine Liturgy, By Dr Margaret Ghosn, Our Lady of Lebanon parish Australia ↑ {{ cite web }} :  CS1 maint: archived copy as title ( link ) ↑ Richard P. Mc Brien, The Church: The Evolution of Catholicism (New York: Harper One, 2008), 450.
O'Brien notes: The Vatican II document, Orientalium Ecclesiarum , "acknowledged that the Eastern Catholic communities are true Churches and not just rites within the Catholic Church."
↑ Richard P. Mc Brien, The' Church: The Evolution of Catholicism (New York: Harper One, 2008), 450.
↑ ↑ History of the Maronites , Maronite Heritage.com, 13 April 2016.
↑ ↑ No'man 1996 , പുറം.
sfn error: no target: CITEREFNo ' man1996 ( help ) ↑ ↑
മാറ്റച്ചന്ത
എറണാകുളം ജില്ലയിലെ ചേന്ദമംഗലം ഗ്രാമപഞ്ചായത്ത് എല്ലാവർഷവും നടത്തുന്ന   വിഷുക്കാല വിപണിയാണ് മാറ്റച്ചന്ത എന്ന പേരിൽ  അറിയപ്പെടുന്നത് .
മാറ്റച്ചന്ത നടന്നു വരുന്ന ചേന്ദമംഗലം പാലിയം സ്കൂൾ മൈതാനം മാറ്റപ്പാടം  എന്ന് അറിയപ്പെടുന്നു.
നാണയ കൈമാറ്റ വ്യവസ്ഥി നിലവിൽ  വരുന്നതിന് മുമ്പുണ്ടായിരുന്ന ബാർട്ടർ സമ്പ്രദായത്തിലാണ് മാറ്റച്ചന്ത ആരംഭിക്കുന്നത്.
കൊച്ചിരാജാവിന്റെ പ്രധാനമന്ത്രിയായിരുന്ന പാലിയത്തച്ചന്മാരാണ് മാറ്റച്ചന്തയ്ക് തുടക്കം കുറിച്ചത്.
പാലിയത്തച്ഛന്മാരുടെ കാലശേഷവും മാറ്റച്ചന്ത മുടക്കം കൂടാതെ വിഷുത്തലേന്നുള്ള രണ്ട് ദിവസങ്ങളിലായി നടന്നു വരുന്നു.
ആദ്യ ദിവസത്തെ മാറ്റത്തെ ചെറിയ മാറ്റമെന്നും വിഷുത്തലേന്നുള്ള മാറ്റത്തെ വലിയ മാറ്റമെന്നും പറയുന്നു.
ഇപ്പോൾ സാധനകൈമാറ്റ വ്യവസ്ഥയ്ക് പകരം ഇന്ന് നാണയ വിനിമയത്തിലൂടെയാണ് മാറ്റച്ചന്ത നടക്കുന്നത്.
മകുടം
മാറ്റച്ചന്തയുടെ പ്രധാന ആകർഷണമാണ് മകുടമെന്ന കളിപ്പാട്ടം .
ചിരട്ടയും തുകലും ഉപയോഗിച്ച് തികച്ചും പ്രകൃതിദത്തമായ വിഭവങ്ങൾകൊണ്ട് നിർമ്മിക്കുന്ന മകുടം മാറ്റച്ചന്തയിൽ മാത്രമേ ലഭിക്കുകയുള്ളു.
കൃഷ്ണൻ  എന്ന വ്യക്തിയാണ് ആണ്ട് തോറും താൻ നിർമ്മിച്ച മകുടങ്ങൾ വില്പനയ്ക്കായി മാറ്റച്ചന്തയിലെത്തുന്നത്.
ഇതും കാണുക തിരുവോണ മാറ്റം അവലംബം
മാറിൻദ്യൂഖ്
മാറിൻദ്യൂഖ് Marinduque ( Tagalog pronunciation: [maɾinˈduke] ) ഫിലിപ്പൈൻസിലെ ഒരു ദ്വീപുപ്രവിശ്യയാണ്.
തെക്കുപടിഞ്ഞാറൻ തഗലോങ് പ്രദേശത്തു സ്ഥിതിചെയ്യുന്നു.
ഇതിന്റെ തലസ്ഥാനം ബൊവാക്ക് മുനിസിപ്പാലിറ്റി ആകുന്നു.
വടക്കൻ ഭാഗത്ത് തയാബാസ് ഉൾക്കടലും തെക്ക് സിബുയാൻ കടലും ആകുന്നു.
ക്വിസോൺ പ്രവിശ്യയുടെ ബോന്ദോക്ക് ഉപദ്വീപിന്റെ പടിഞ്ഞാറായി സ്ഥിതിചെയ്യുന്നു.
മിൻഡോറോ ദ്വീപിന്റെ കിഴക്കും റോംബ്ലോൻ പ്രവിശ്യയുടെ വടക്കുമായി ഈ ദ്വീപു കിടക്കുന്നു.
ചരിത്രം ഭൂമിശാസ്ത്രം Northern section Southern section ജനസംഖ്യാ കണക്ക് സംസ്കാരം വിദ്യാഭ്യാസം അവലംബം
മാറു, കാഠ്മണ്ഡു മാറു സത്താഹ് ദൻസ ദേഗ സിലിയ്യാൻ സാത്തയിലെ ഒരു യോഗർട്ട് വ്യവസായി.
നേപ്പാളിന്റെ തലസ്ഥാനനഗരിയായ കാഠ്മണ്ഡുവിൽ സ്ഥിതിചെയ്യുന്ന ഒരു ചരിത്രനഗരവും, നേപ്പാളിലെ പ്രധാനപ്പെട്ട സാംസ്കാരിക പ്രദേശവുമാണ് മാറു ( ദേവനാഗരി : मरु).
കാഠ്മണ്ഡു എന്ന പേരിന്റെ യാഥാർത്ഥ്യത്തോട് ഇതിന് ബന്ധമുണ്ട്, കൂടാതെ  ദർബാർ സ്കെയർ എന്നറിയപ്പെടുന്ന ഇടത്തിന്റെ ഭാഗമായി ജനിക്കപ്പെട്ടതാണ് മാറു(കാഠ്മണ്ഡു ദർബാർ സ്ക്വെയർ, പറ്റാൻ ദർബാർ സ്ക്വെയർ, ബഗത്പൂർ ദർബാർ സ്ക്വയർ എന്നിവയുടെ അതിലുൾപ്പെടുന്നു.)ഈ പ്രാചീന കൊട്ടാരത്തിന്റെ ശാഖകളായുള്ള ക്ഷേത്രങ്ങളും,   ദേവാലയങ്ങളും, കെട്ടിടങ്ങളും, യുനെസ്കോയുടെ ലോക പൈതൃകസ്ഥാനം വഹിക്കുന്നു.
മാറു ഒരു കച്ചവടസ്ഥാനവും, വിവിധ മതക്കാരുടെ ആചാരാഘോഷങ്ങൾ നടത്താറുള്ള ഒരു ഇടവും കൂടിയാണ്.
ഇന്ത്യയേയും , ടിബെറ്റിനേയും തമ്മിൽ മുറിച്ചുകടക്കുന്ന വഴിയിലേക്ക് എത്തുന്ന രണ്ട് പ്രാചീന വഴിത്താരകളുടെ കുറുകെയുള്ള വഴികൂടിയാണ് ഇത്.
ക്ഷേത്രങ്ങൾകൊണ്ടും, അവശേഷിക്കുന്ന വീടുകൾകൊണ്ടും, ചുറ്റപ്പെട്ടിരിക്കുന്ന ഒരു വലിയ ഇടമാണ് മാറു.
ന്യൂവാർ ജനങ്ങളുടെ പാരമ്പര്യമായ വാസ്തുവിദ്യയായ ക്ഷേത്രങ്ങളുടെ വളയത്തിനെ ഇത് പ്രതിനിധാനം ചെയ്യുന്നു.
തെരുവുകൾ ഈ വളയത്തിന് പുറത്താണ്, കൂടാതെ അവ്യക്തമായ പൊതുവാതിൽ വാസയോഗ്യമായ വലിയ മുറ്റത്തേക്ക് എത്തിക്കുന്നു, ഇവിടെയാണ് വെള്ളിപ്പണിക്കാരും, കലാകാരും താമസ്സിച്ചിരുന്നത്.
പ്രധാന വാർത്താഭാഗം
ഈ ചതുരം മറു സത്താഹയുടെ ഭീമാകാരമായ പഗോഡ മേൽക്കൂരയാൽ പ്രശസ്തമാണ് (मरु सत:) ഇത് നിൽക്കുന്നത് ഈ ചതുരത്തിന്റെ വടക്ക് ഭാഗത്തായാണ്.12-ാം നൂറ്റാണ്ടിൽ നിർമ്മിക്കപ്പെട്ട ഈ ചതുരത്തിൽ ഗോരാഗ്നാഥിന്റെ ശവക്കല്ലറയും കാണപ്പെടുന്നു.
കച്ചവടസംബന്ധമായ, മറ്റുകാര്യങ്ങൾക്കായോ, ഈ വഴി ആശ്രയിക്കുന്നവർക്ക് ഒരു തണലാണ് ഈ കല്ലറ, 17-ാം നൂറ്റാണ്ടിലെ അതതിന്റെ ആധൂനിക മുഖം കൈക്കൊണ്ടത്.
കഷ്ടാമന്ഡാപ്-ൽ നിന്നാണ് കാഠ്മണ്ഡു എന്ന പേര് വന്നെന്ന് കരുതപ്പെടുന്നു.
17-ാം നൂറ്റാണ്ടിലെ പഗോഡ രൂപത്തിലുള്ള ഒരു കെട്ടിടമായ ദൻസാ ദേഗ് (धन्सा देग:) (alternative name: Dhunsar) കിഴക്ക് ഭാഗത്തായി സ്ഥിതിചെയ്യുന്നു.
പ്രാചീന കാലത്ത് കാഠ്മണ്ഡുവിൽ വികസിച്ച മരത്തിൽ തീർക്കുന്ന കാലപരമായ വൈഭവം ഇതിന്റെ  മരംകൊണ്ടുണ്ടാക്കിയ ജനാലകളിൽ കാണാം.
പക്ഷെ ഇതിന്റെ മുകൾ ഭാഗം 1934-ലെ ഭൂമികുലുക്കത്തിൽ നശിക്കപ്പെട്ടു, കൂടാതെ ഇത് പുനർനിർമ്മാണം നടത്തിയപ്പോൾ അതതിന്റെ യഥാർത്ഥ ഉയരത്തിൽ നിന്ന് കുറയുകയും ചെയ്തു.
ഇത് ശരിക്കും ഒരു കോർട്ട്ഹൗസ് ആയിരുന്നു.
സംഗീതത്തിന്റെ ദൈവമായ നാസ ദ്യ യുടെ കല്ലറ അടിഭാഗത്തെ നിലയിലാണ് സ്ഥിതിചെയ്യുന്നത്.
തെക്ക് ഭാഗത്തായി സ്ഥിതിചെയ്യുന്ന സില്യാൻ സാറ്റ (सिँल्यं सत:) (സിങ്ക സറ്റ എന്ന് മറ്റൊരു പേര്) 17-ാം നൂറ്റാണ്ടിലാണ് നിർമ്മിക്കപ്പെട്ടത്.
കടകൾ അടങ്ങുന്ന താഴത്തെ നിലയും, ദൈവസ്തുതിയ്ക്കായുള്ള ഒരു സംഗീത ഹാളുള്ള മുകൾ നിലയും ഇതിനുണ്ട്.
മാറുവിന് പടിഞ്ഞാറ് ഭാഗത്തായി ഗാകുതി (गकुति) എന്ന മുറ്റം സ്ഥിതിചെയ്യുന്നു.
കൂടാതെ അതിന് നടുക്കായി മഹാദേവിനായി നിർമ്മിച്ച ഒരു ക്ഷേത്രവുമുണ്ട്.
മേപ്പാൾ സമ്പാറ്റ് -നെ സ്ഥാപിക്കുന്നതുമായി,തെക്ക്പടിഞ്ഞാറ് മാറുവിന്റെ ഒരു മൂലയിലായി സ്ഥിതിചെയ്യുന്ന ലഗു ഫലേച്ച (लखु फलेचा) എന്ന,  തെരുവുകളിലെ അഭയസ്ഥാനത്തിന് ബന്ധമുണ്ട്.
ഇവിടെവച്ചാണ് കയറ്റുമതിക്കാർ അവരവരുടെ അരിയും, പലവ്യഞ്ജനങ്ങളുമൊക്കെ ഇറക്കിവച്ചിരുന്നത്.
ദാഗിൻ ദേവതയയ്ക്കായി നടത്തുന്ന യെനിയ ആഘോഷം ഈ വീട്ടിൽ നിന്നാണ് ആരംഭിക്കുന്നത്.
മറു സാറ്റയുടെ വടക്ക് ഭാഗത്തുള്ള മറു ഗനേദയുടെ (मरु गनेद्य:) ക്ഷേത്രമാണ് കാഠ്മണ്ഡുവിലേതന്നെ വളരെ പ്രാധാന്യമുള്ള ഗണപതി ക്ഷേത്രം.
ഇതും കാണുക ബാഗത്പൂർ ദർബാർ സ്ക്വെയർ ദർബാർ സ്ക്വെയർ കാഠ്മണ്ഡു ദർബാർ സ്ക്വെയർ കാഠ്മണ്ഡു താഴ്വര പറ്റാൻ ദർബാർ സ്ക്വെയർ അവലംബം
മാറാബൂ സ്റ്റോർക്ക്
കൊറ്റി (സ്റ്റോർക്ക്) കുടുംബത്തിലെ സിക്കോനിഡേയിൽ പെട്ട ഒരു വലിയ പക്ഷിയാണ്‌ മാറാബൂ സ്റ്റോർക്ക് ( ലെപ്‌റ്റോപ്റിലോസ് ക്രൂമെനിഫെർ ).
ആഫ്രിക്കയിൽ സഹാറ മരുഭൂമിയുടെ തെക്കുഭാഗത്തു ഈർപ്പമുള്ളതും വരണ്ടതുമായ ആവാസവ്യവസ്ഥയിൽ ആണ് ഇവ പ്രജനനം നടത്തുന്നത്.
പിന്നിൽ നിന്ന് നോക്കുമ്പോൾ ഉള്ള ആകൃതി കാരണം ഇവയെ “അണ്ടർടേക്കർ പക്ഷി” എന്ന് ചിലപ്പോൾ വിളിക്കപ്പെടുന്നു.
മാറാബൂ എന്ന പേര് തപസ്വി അഥവാ  നിശ്ശബ്ദനായ എന്ന് അർഥം വരുന്ന അറബി പദമായ മുറാബിറ്റിൽ നിന്ന്  ഉത്ഭവിച്ചതാണെന്ന് കരുതപ്പെടുന്നു.
ഒരു വലിയ പക്ഷിയാണ് മാറാബൂ സ്റ്റോർക്ക്.
ചില പക്ഷികൾക്ക്  152 സെന്റിമീറ്റർ (60 ഇഞ്ച്) വരെ ഉയരവും 9 കിലോ ഭാരവും ഉണ്ടാവാറുണ്ട്.
ചിറകുകൾ തമ്മിലുള്ള നീളം 225 മുതൽ 287 സെന്റീമീറ്റർ വരെ (7-9 അടി) വരെ ഉണ്ടാവാറുണ്ട്.
കൊക്കുകളുടെ നീളം 26.4 മുതൽ 35 സെന്റീമീറ്റർ വരെ (10.4 മുതൽ 13.8 വരെ) ആയിരിക്കും.
മറ്റു കൊറ്റികളിൽ നിന്ന് വ്യത്യസ്തമായി ഹെറോണുകളെപ്പോലെ കഴുത്തു ചുരുക്കിയാണ് പറക്കുന്നത്
അതിന്റെ വലിപ്പം, നഗ്നമായ തല, കഴുത്ത്, കറുത്ത പുറം, വെളുത്ത അടിഭാഗം എന്നിവ കാരണം മാറാബൂ സ്റ്റോർക്കിനെ എളുപ്പം തിരിച്ചറിയാം.
അതിന് ഒരു വലിയ കൊക്കും, തൊണ്ടയുടെ ഭാഗത്തു  പിങ്ക് നിറത്തിലുള്ള ഗുലാർ സാക് എന്ന രോമമില്ലാത്ത തൊലിയുണ്ട്.
ആൺപക്ഷികളും പെൺപക്ഷികളും കാഴ്ച്ചയിൽ ഒരുപോലെയാണ്.
പൂർണ്ണ പക്വത നേടാൻ നാല് വർഷം വേണം.
മാറാബൂ സ്റ്റോർക്ക് സാധാരണയായി ചീഞ്ഞളിഞ്ഞ മാംസം ഭക്ഷിക്കുന്ന ഒരു പക്ഷിയാണ്‌.
ഇത്തരത്തിലുള്ള ഒരു ജീവിതരീതിക്ക്‌ അനുയോജ്യമായാണ് കഴുകനെപ്പോലെ നഗ്നമായ തലയും കഴുത്തും ഉപകരിക്കുന്നത്.
രണ്ടുപക്ഷികളുടെ കാര്യത്തിലും വലിയ ജഡങ്ങളുടെ ഉള്ളിൽ തല കടത്തുമ്പോൾ രക്തം പറ്റിപിടിക്കാൻ സാധ്യതയുണ്ട്.
അതിനാൽ നഗ്നമായ തലയും കഴുത്തും ഒരു ഉപകാരമാണ്.
മുഖ്യമായും ജീർണ്ണിച്ച മൃഗമാംസം ആണ് ഭക്ഷിക്കുന്നത് എങ്കിലും അവസരം കിട്ടിയാൽ വിഴുങ്ങാൻ കഴിയുന്ന എന്ത് ജീവികളെയും ഭക്ഷണമാക്കും.
ചില അവസരങ്ങളിൽ പ്രാവുകൾ, പെലിക്കൻ , ഫ്ലെമിംഗോ തുടങ്ങിയ മറ്റു പക്ഷികളെയും ഭക്ഷിക്കാറുണ്ട്.
പ്രജനന കാലത്ത് മുഖ്യമായും ചെറിയ മൃഗമാംസവും ചെറിയ ഇരകളെയുമാണ് ആശ്രയിക്കുന്നത്.
കുഞ്ഞുങ്ങൾക്ക് ഭക്ഷണം എത്തിച്ചുകൊടുക്കാൻ ഇതാണ് എളുപ്പം എന്നതിനാലാണ് ഇത്.
ഈ കാലയളവിൽ സാധാരണ മീൻ, തവള, പ്രാണികൾ, മുട്ട, ചെറിയ സസ്തനികൾ, മുതലകൾ, പാമ്പുകൾ  മുതലായവ ആണ് ഇരകളാക്കുന്നത്.
കഴുകനെപ്പോലെ മാറാബൂ സ്റ്റോർക്ക് ജന്തു അവശിഷ്ടങ്ങളും മനുഷ്യ വിസർജ്യവും നീക്കംചെയ്ത് വളരെ പ്രധാനപ്പെട്ട ഒരു പ്രകൃതി പ്രവർത്തനം ആണ് നടത്തുന്നത്.
വരൾച്ചക്കാലത്തു കോളനികളായാണ് ഇവ പ്രജനനം നടത്തുന്നത്.
കമ്പുകൾ കൊണ്ട് ഉണ്ടാക്കിയ ചെറിയ കൂട്ടിൽ പെൺപക്ഷി  രണ്ടോ മൂന്നോ മുട്ടകൾ ഇടും.
30 ദിവസത്തിന് ശേഷം മുട്ടകൾ വിരിയും.
നാല് വര്ഷം കൊണ്ടാണ് കുഞ്ഞുകൾ പ്രായപൂർത്തി ആവുന്നത്.
സാധാരണ ചുറ്റുപാടുകളിൽ ഈ പക്ഷി 25 വർഷം വരെയും കൂട്ടിൽ വളർത്തുമ്പോൾ 41 വർഷം വരെയും ജീവിച്ചു കാണുന്നു.
മനുഷ്യ ഉപയോഗങ്ങൾ
പല തരത്തിലുള്ള വസ്ത്രങ്ങൾ, തൊപ്പികൾ എന്നിവയുണ്ടാക്കാൻ മാറാബൂ സ്റ്റോർക്കിന്റെ തൂവലുകൾ ഉപയോഗിക്കുന്നു.
Mikumi National Park, Tanzania Large marabou stork, British East Africa Skeleton of a marabou stork Skull cast from a Leptoptilos crumeniferus displays its long beak A Marabou stork and Griffon vultures (G. fulvus) scavenging in the Masai Mara, Kenya 1920 cloak trimmed with marabou feathers spreading wings,Uganda speading wings, Ethiopia Queen Elizabeth National Park, Uganda in flight, Ethiopia in flight, Ethiopia with excrement on leg feeding on elephant carcass അവലംബം
Wikimedia Commons has media related to Leptoptilos crumenifer .
വിക്കിസ്പീഷിസിൽ Leptoptilos crumenifer എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
ബാഹ്യ കണ്ണികൾ Marabou Stork - The Atlas of Southern African Birds
മാറ്റാത്തി ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
പ്രശസ്ത സാഹിത്യകാരി സാറാ ജോസഫിന്റെ കൃതിയാണ് മാറ്റാത്തി .
അവരുടെ മറ്റ് കൃതികൾ പോലെ തന്നെ സ്ത്രീപക്ഷത്ത് നിന്ന് കൊണ്ടുള്ള ഒരു നോവലാണ്‌ ഇത്.
തൃശ്ശൂർ ജില്ലയിലെ ഒരു ക്രിസ്ത്യൻ കുടുംബത്തിന്റെ പശ്ചാത്തലത്തിലാണ് കഥ അവതരിപ്പിക്കുന്നത്.
ലൂസി എന്ന പെൺകുട്ടിയാണ് ഇതിലെ പ്രധാന കഥാപാത്രം.
അനാഥയായ അവൾ തന്റെ അകന്ന ബന്ധത്തിലുള്ള അമ്മായിയുടെ കൂടെയാണ് താമസിക്കുന്നത്.
വീട്ടിലെ ജോലിയെല്ലാം തീർത്ത് സ്കൂളിൽ ഓടിയെത്തുമ്പോഴേക്കും ക്ലാസ് തുടങ്ങിയിരിക്കും.
എല്ലാവരും പരിഹാസതോട് കൂടിയാണവളോട് ഇടപെടാര്.
അതുകൊണ്ട് തന്നെ അന്തര്മുഖയാണവൾ.
അവളുടെ ജീവിതവും അവൾ കാണുന്ന ജീവിതങ്ങളുമാണ് നോവലിന്റെ പ്രമേയം.
തൃശ്ശൂരിലെ പ്രാദേശിക ഭാഷയിലാണ് നോവൽ രചിച്ചിരിക്കുന്നത്.
ബ്രിജിത ഒരു പ്രധാന കഥാപാത്രം ആണ്.
മാറ്റം ദി ചേഞ്ച്
നിർമൽ ബേബി വർഗീസ് രചനയും സംവിധാനവും നിർവ്വഹിച്ച ഒരു ഹ്രസ്വചിത്രമാണ് മാറ്റം ദി ചേഞ്ച് ( English: Mattam the Change ).
2016 ൽ പൂർത്തിയാക്കിയ ചിത്രം 2020 മാർച്ച് 22 ന് ഡിജിറ്റൽ വീഡിയോ പ്ലാറ്റ്ഫോമായ ആമസോൺ പ്രൈം വീഡിയോയിൽ റിലീസ് ചെയ്‌തു.
തന്റെ പഴയ കാലത്തിലെ ദുശീലങ്ങളാൽ ജീവിതം അവസാനിക്കാനായ ഒരു യുവാവിന്റെ വെറുക്കപ്പെട്ട ഓർമ്മകളിലൂടെയുള്ള യാത്രയും മാനസിക പരിശീലനവുമാണ് “മാറ്റം ദി ചേഞ്ച്” എന്ന ഹൃസ്വ ചിത്രത്തിന്റെ പ്രമേയം.
അംഗീകാരങ്ങളും ബഹുമതികളും പുരസ്കാരങ്ങൾ Year Awards Category Result Ref(s) 2020 ഫ്ലിക്ക് ഫെയർ ഫിലിം ഫെസ്റ്റിവലിൽ ലൈവ്-ആക്ഷൻ ഫൈനലിസ്റ്റ് ചലച്ചിത്ര മേളകൾ Year Film Festival Ref(s) 2020 ലിഫ്റ്റ് ഓഫ് ഗ്ലോബൽ നെറ്റ് വർക്ക്‌ സെഷൻസ് 2020 ബെസ്റ്റ് ഓഫ് ലാറ്റിൻ അമേരിക്ക ഷോർട്ട് ഫിലിം ഫെസ്റ്റിവൽ അവലംബം ↑ ↑ ↑ ↑ ↑ ↑ ↑ {{ cite news }} :  CS1 maint: bot: original URL status unknown ( link ) 1 2 ↑ {{ cite news }} :  CS1 maint: bot: original URL status unknown ( link ) ↑ {{ cite news }} :  CS1 maint: bot: original URL status unknown ( link ) ↑ പുറമെ നിന്നുള്ള കണ്ണികൾ മാറ്റം ദി ചേഞ്ച് ഇന്റർനെറ്റ് മൂവി ഡാറ്റാബേസിൽ
മാറില സ്പെളൻഡൻസ്
തേൾ വർഗ്ഗത്തിൽ പ്പെട്ട ( ആർത്രൊപോഡ ) ഒരു ജീവിയാണ് മാറില്ല എന്നു വിളിക്കപ്പെടുന്ന മാറില്ല സ്പ്ലൻഡൻസ് .
ഇതിനെ നാടതേൾ (lace crab)എന്ന് അറിയപ്പെടുന്നു.
തൊണ്ടുള്ള ജീവികളിൽ ഇവ യായിരിക്കും ഏറ്റവും സാധാരണം ഇതായിരിക്കും വാൽക്കോട്ട് കോറികളിൽ ഇവ ധാരാളമുള്ളതായി കണ്ടെത്തിയിരിക്കുന്നു.
ബർഗസ് ഷെയ്ൽ ജീവാംശങ്ങൾ ശിലകളുടെ ഉപരിതലത്തിൽ അത്യധികം നാടയാക്കപ്പെട്ട് ചിലപ്പോൾ അതിന്റെ ത്രിമാന സ്വഭാവത്തോടൊപ്പം കാത്തു സൂക്ഷിക്കപ്പെടുന്നു.
ചില ജൈവ പദാർത്ഥങ്ങൾ ഉപരിതലത്തിൽ കാത്തു സൂക്ഷിക്കപ്പെടുകയും, വളരെ തിളക്കമാർന്ന ഒരു പ്രതലം ഉണ്ടാക്കുകയും ചെയ്യുന്നു.
ഈ മാറി ലാ ഉദാഹരണം പ്രതിബിംബിതപ്രകാശത്തെ  വിനിയോഗിക്കുകയും, സ്ലേറ്റുകൊണ്ടുളതോ ഷെയ്ൽ കൊണ്ടുള്ളതോ ആയ ഇരുണ്ട പ്രതലത്തിൽ ജീവാശ്മത്തെ നേരിയ വർണ്ണത്തിൽ കാണിക്കുകയും ചെയ്യുന്നു.
കാലചക്രം ↑ http://paleobiology.si.edu/burgess/marrella.html
മാറ്റക്കൃഷി ഇംഗ്ലീഷ് വിലാസം https://ml.wikipedia.org/wiki/Shifting_cultivation ജൂമിങിനായി വെട്ടിത്തെളിച്ച കാടു്
വിളമാറി കൃഷിയിറക്കുന്നതിൽ നിന്നും വ്യത്യസ്തമായി കൃഷിയിടങ്ങൾ മാറി മാറി കൃഷിചെയ്യുന്ന സമ്പ്രദായമാണ് മാറ്റക്കൃഷി .
പുനം കൃഷി എന്നും ഇതറിയപ്പെടുന്നു.
ഈ രീതിയിൽ ഭൂപ്രദേശം കൃഷിയോഗ്യമാക്കി കുറേ കാലം കൃഷി ചെയ്ത ശേഷം ആ ഭൂമി തരിശിട്ട് അവിടെം പ്രകൃതിദത്തമായി പുല്ലും സസ്യജാലങ്ങളുമൊക്കെ വളർന്ന് പച്ചപിടിയ്ക്കുന്നത് വരെ പുതിയ കൃഷിഭൂമിയിലേക്ക് മാറി കൃഷി ചെയ്യുന്നു.
മണ്ണിൽ വളക്കൂറ് കുറഞ്ഞതിന്റെ അടിസ്ഥാനത്തിലാണ് കൃഷിയുടെ കാലയളവ് നിശ്ചയിക്കുന്നത്.
കളകളുടെ ആധിക്യം ഇതിന്റെ ഒരു ലക്ഷണമാണ്.
വൻമരങ്ങൾ മാത്രം നിലനിർത്തി മറ്റുള്ളവയെല്ലാം കത്തിച്ചശേഷം കൃഷിയിറക്കുന്ന മറ്റൊരു മാറ്റകൃഷിരീതിയും നിലവിലുണ്ട്.
കരിച്ചു കൃഷിയിറക്കൽ (Slash-and-burn) എന്നാണ് ഇത് അറിയപ്പെടുന്നത്.
ജൂമിങ്
അരുണാചൽപ്രദേശിലെ പരമ്പരാഗത കൃഷിരീതിയാണ് ജൂമിങ് .
കാടുവെട്ടിത്തെളിച്ച് പുതുമണ്ണിൽ കൃഷിചെയ്യുന്ന രീതിയാണിത്.
ഒന്നുരണ്ടുവിളവെടുപ്പിനുശേഷം ആ കൃഷിയിടം ഉപേക്ഷിച്ച് അവർ പുതിയ കാട് വെട്ടിത്തെളിക്കും.
സർക്കാരിന്റെ നിബന്ധനകള്‌‍ മൂലം ഇവർ ഇപ്പോൾ ഈ കൃഷിരീതിയിൽ നിന്നും വ്യാപകമായി പിൻമാറുന്നു.
ഇതും കാണുക പുനം കൃഷി
മാറാമല വെള്ളച്ചാട്ടം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
സ്ഥലം : വാഗമൺ - കോട്ടയം 
പേര് : മർമ്മല വെള്ളച്ചാട്ടം
.
കോട്ടയം ജില്ലയിലെ വാഗമണ്ണിനും ഈരാറ്റുപേട്ടക്കും ഇടയിലായി, വാഗമണ്ണിൽ നിന്നും 13 കിലോമീറ്റെർ അകലെ ആയി സ്ഥിതി ചെയ്യുന്ന നയന മനോഹരമായ വെള്ളച്ചാട്ടമാണ് മർമ്മല വെള്ളച്ചാട്ടം.
വാഗമണ്ണിൽ നിന്ന് ഈരാറ്റു പെട്ട റോഡിൽ വെള്ളിക്കുളം നിന്ന് ഉള്ളിലോട്ടുള്ള ഓഫ് റോഡിലൂടെ അഞ്ചു കിലോമീറ്റെർ സഞ്ചരിച്ചാൽ വെള്ളച്ചാട്ടത്തിലെത്താം.
ജീപ്പ് പോകുന്ന വഴിയാണ് ഇപ്പോൾ ഉള്ളത്.
റോഡ് നന്നാക്കുന്ന പണികൾ നടക്കുന്നുണ്ട്.
വരും കാലങ്ങളിൽ ഗതാഗത യോഗ്യം ആകും എന്ന് കരുതാം.
ഞാൻ സ്വിഫ്റ്റ് കാറിൽ ആണ് പോയത്.
അൽപ്പം ബുദ്ധിമുട്ടി എങ്കിലും വെള്ളച്ചാട്ടത്തിനു ഏകദേശം അര കിലോമീറ്റെർ അകലെ വരെ എത്താൻ സാധിച്ചു.
ശേഷം സ്വകാര്യ റബ്ബർ എസ്റേറ്റിലൂടെ കയറി പാറകളിൽ നിന്ന് പാറകളിലേക്കു കയറി ആണ് വെള്ളച്ചാട്ടത്തിനു താഴെ എത്തുക.
വളരെ മനോഹരമായ വെള്ളച്ചാട്ടം അടിച്ചുയരുന്ന വെള്ളത്തിന്റെ ശീതൻ കാറ്റിൽ ഫോട്ടോകൾ എടുക്കാൻ ഒരുപാട് ബുദ്ധിമുട്ടി.
60 അടി ഉയരത്തിൽ നിന്ന് കുതിച്ചു ചാടുന്ന ആദ്യ ചാട്ടം 20 അടി ആഴമുള്ള പൂളിലേക്കാണ് ശേഷം അവിടന്ന് ഒഴുകി താഴോട്ടു പതിക്കുന്ന വെള്ളച്ചാട്ടം കാണേണ്ടത് തന്നെ ആണ്.
ഗൂഗിൾ മാപ്പിൽ റൂട്ട് ഇപ്പോൾ കിട്ടുകയില്ല.
മീനച്ചിൽ പുഴയിലാണ് ഈ വെള്ളച്ചാട്ടം പോയി ചേരുന്നത്.
ലൊക്കേഷൻ : https://goo.gl/maps/xx85V47trHU2
പുത്രകാമേഷ്ടി
പാൻ ചിത്രയുടെ ബാനറിൽ പി.എസ്. ചെട്ടിയും, പി. അപ്പു നായരും ചേർന്നു നിർമിച്ച മലയാളചലച്ചിത്രമാണ് പുത്രകാമേഷ്ടി .
സുനിൽ പിക്ചേഴ്സ് വിതരണം ചെയ്ത ഈ ചിത്രം 1972 നവംബർ 10-ന് കേരളത്തിൽ പ്രദർശനം തുടങ്ങി.
അഭിനേതാക്കൾ മധു ഷീല കവിയൂർ പൊന്നമ്മ അടൂർ ഭാസി പ്രേമ ബഹദൂർ മീന റാണി ചന്ദ്ര വഞ്ചിയൂർ രാധ വീരൻ പിന്നണിഗായകർ കെ.ജെ. യേശുദാസ് എസ്. ജാനകി പി. സുശീല പി. ലീല കെ.പി. ബ്രഹ്മാനന്ദൻ അടൂർ പങ്കജം അണിയറയിൽ സംവിധാനം - ക്രോസ് ബൽറ്റ് മണി നിർമ്മാണം - പി.എസ്. ചെട്ടി, പി. അപ്പു നായർ ബാനർ - പാൻ.
ചിത്ര കഥ, തിരക്കഥ, സംഭാഷണം - കടവൂർ ചന്ദ്രൻ പിള്ള ഗാനരചന - വയലാർ രാമവർമ്മ സംഗീതം - വി. ദക്ഷിണാമൂർത്തി ചായാഗ്രഹണം - ടി.എൻ. കൃഷ്ണൻകുട്ടി നായർ ചിത്രസംയോജനം - ചക്രപാണി കലാസംവിധാനം - എസ്. കൊന്നനാട്ട് ഡിസൈൻ - എസ്.എ. നായർ ഗാനങ്ങൾ ഗാനരചന - വയലാർ രാമവർമ്മ സംഗീതം - വി. ദക്ഷിണാമൂർത്തി ക്ര.
ഗനം ആലാപനം 1 ചന്ദ്രികാചർച്ചിതമാം കെ പി ബ്രഹ്മാനന്ദൻ 2 മാസം മധുമാസം എസ് ജാനകി 3 ഓർമ്മകളേ ഒഴുകിയൊഴുകി പി സുശീല 4 തോറ്റു മരണമേ കെ ജെ യേശുദാസ് 5 എനിക്കു മേലമ്മേ കെ ജെ യേശുദാസ്, പി ലീല, അടൂർ പങ്കജം, ഗയകസംഘം 6 ചന്ദ്രികാചർച്ചിതമാം രാത്രിയോടോ കെ പി ബ്രഹ്മാനന്ദൻ അവലംബം
പുത്രി ഇംഗ്ലീഷ് വിലാസം https://ml.wikipedia.org/wiki/Daughter 1931-ലെ ഒരു ചിത്രം; നാല് തലമുറകളിൽപെട്ട അമ്മയും പെണ്മക്കളും
പെൺ സന്താനങ്ങളെയാണ് മകൾ / പുത്രി എന്ന് വിശേഷിപ്പിക്കുന്നത്.
ആൺ സന്താനങ്ങളെ പുത്രൻ/മകൻ എന്നോ വിശേഷിപ്പിക്കുന്നു References
Britannica.
Dowry .
https://www.britannica.com/topic/dowry .
External links Daughters എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) daughter എന്നതിന്റെ വിക്ഷണറി നിർ‌വചനം.
Explanation of dowry
പുത്തൻപീടിക
ഇന്ത്യയിലെ കേരളത്തിലെ തൃശൂർ ജില്ലയിലെ ഒരു ചെറിയ ദക്ഷിണേന്ത്യൻ ഗ്രാമമാണ് പുത്തൻപീടിക .
ഇത് തൃശൂർ പട്ടണത്തിൽ നിന്ന് 17 കി.
ദൂരെ ആണ് സ്ഥിതി ചെയ്യുന്നത് അന്തിക്കാട് , ചാഴൂർ , പെരിങ്ങോട്ടുകര എന്നീ സ്ഥലങ്ങൾ ഈ പ്രദേശത്തിന് സമീപത്തായി സ്ഥിതി ചെയ്യുന്നു ചരിത്രം
പുത്തൻപീടികയുടെ പുരാതന കാലത്തെ പേര് ഇരമ്പ്രയൂർ എന്നായിരുന്നു.
ഒന്നാം ചേര സാമ്രാജ്യത്തിലെ രാജാക്കന്മാർ ആയിരുന്ന ഇരിമ്പൊറയൽ വംശത്തിന്റെ പ്രധാന തുറമുഖ നഗര കേന്ദ്രങ്ങളിൽ ഒന്നായിരുന്നു ഇവിടം.
വപ്പുഴ ചേരവംശത്തിറ്റ്നെ ഒരു പുരാതന തുറമുഖം ആയിരുന്നു അത് ഇപ്പോൾ പുത്തൻപീടികയുടെ സമീപത്തായി സ്ഥിതി ചെയ്യുന്നത്.
പുത്രകാമേഷ്ടിയാഗം ഇംഗ്ലീഷ് വിലാസം https://ml.wikipedia.org/wiki/Putrakameshti പുത്രകാമേഷ്ടിയെ തുടർന്ന് ദശരഥനുനാലുപുത്രന്മാർ ജനിക്കുന്നു
ഹൈന്ദവ വിശ്വാസപ്രകാരം സന്താനലബ്ധിക്കായി നടത്തുന്ന യാഗമാണ് പുത്രകാമേഷ്ടി .
അയോദ്ധ്യാധിപതിയായിരുന്ന ദശരഥമഹാരാജാവ് പുത്രലാഭത്തിനായി ഋഷ്യശൃംഗന്റെ പ്രധാനകാർമ്മികത്വത്തിൽ പുത്രകാമേഷ്ടിയാഗം നടത്തിയതായി രാമായണത്തിൽ ബാലകാണ്ഡത്തിൽ വർണ്ണിക്കുന്നുണ്ട്.
കുലഗുരുവായിരുന്ന വസിഷ്ഠമുനിയുടെ നിർദ്ദേശാനുസരണമാണ് ദശരഥൻ പുത്രിപതിയായിരുന്ന ഋഷ്യശൃംഗനെ അംഗരാജ്യത്തു നിന്നും ബഹുമാനപുരസരം വിളിച്ചുവരുത്തി യാഗം നടത്താൻ അഭ്യർത്ഥിക്കുന്നത്.
ദശരഥന്റെ പുത്രകാമേഷ്ടി
മൂന്നു പത്നിമാർ ഉണ്ടായിരുന്നെങ്കിലും ഒരു പുത്രനെ സന്താനമായി  ലഭിക്കാത്തതിൽ‍ ദശരഥൻ അതിയായി ദുഃഖിച്ചു.
പല തരത്തിലുള്ള ദാനധർ‍മ്മാദികൾ‍ നടത്തി, നിരവധി തീർ‍ത്ഥങ്ങളിൽ സ്നാനം ചെയ്ത് ദിവ്യക്ഷേത്രങ്ങൾ ദർശനം നടത്തിയിട്ടും അദ്ദേഹത്തിന്റെ ആഗ്രഹസിദ്ധി ഉണ്ടായില്ല.
ആ അവസരത്തിൽ കുലഗുരുവായ വസിഷ്‍ഠമഹർ‍ഷി പുത്രകാമേഷ്ടിയാഗത്തെക്കുറിച്ച് വിസ്തരിക്കുകയും, അദ്ദേഹത്തിന്റെ നിർദ്ദേശത്തോടെ യാഗം നടത്താൻ‍ തീരുമാനിച്ചു.
യാഗം നടത്താൻ‍ ഋഷ്യശൃംഗമഹർ‍ഷിയെ വരുത്താൻ ഉപദേശിക്കുന്നതും കുലഗുരുവാണ്.
അയോദ്ധ്യാ നഗരാതിർ‍ത്തിയിലുള്ള സരയൂനദീ തീരത്തുവെച്ചു യാഗം നടത്താമെന്നു സമ്മതിച്ചു ഋഷ്യശൃംഗൻ‍.
(ദശരഥന്റെ പുത്രീഭർത്താവാണ് ഋഷ്യശൃംഗ മഹർഷി).
സരയൂ നദിതീരത്ത് യാഗം ആരംഭിച്ചു,  യാഗത്തിൽ‍‍ യജമാനനായി പുത്രീഭർത്താവും യജമാനപത്നിയായി മകളായ ശാന്തയും പൗരോഹിത്യം സ്വീകരിച്ചു.
യാഗാവസാനം യാഗകുണ്ഡത്തിൽ‍‍ നിന്നും അഗ്നിദേവൻ വെള്ളികൊണ്ടുമൂടിയ തങ്കപ്പാത്രത്തിൽ‍ വിശിഷ്ടമായൊരു പായസം ദശരഥനു സമ്മാനിച്ചു.
ഈ ദേവനിർ‍മ്മിതമായ പായസം ദശരഥ പത്നിമാർക്കായി ബ്രഹ്മകല്പനയാൽ കൊണ്ടുവന്നതാണന്നു ദശരഥനെ അഗ്നിദേവൻ ബോധിപ്പിക്കുകയും ചെയ്തു.
അദ്ദേഹം പായസം കൗസല്യക്കും കൈകേയിക്കുമായി വീതിച്ചു.
കൗസല്യയും കൈകേയിയും തനിക്കു കിട്ടിയതിന്റെ പകുതിവീതം സുമിത്രക്കും നൽകി.
തുടർന്ന് രാജ്ഞിമാർ‍ മൂവരും ഒരുപോലെ ഗർ‍ഭം ധരിച്ചു.
യാഗഫലമായി കൗസല്യയിൽ രാമനും കൈകേയിയിൽ ഭരതനും സുമിത്രയിൽ ലക്ഷ്മണ-ശത്രുഘ്നന്മാരും ദശരഥനു ജനിച്ചു.
അവലംബം അദ്ധ്യാത്മരാമായണം -- തുഞ്ചത്ത് രാമാനുജൻ എഴുത്തച്ഛൻ -- കറന്റ് ബുക്ക്സ് രാമായണം -- ഡോ.പി.എസ്.നായർ -- വിദ്യാരംഭം പബ്ലിഷേഴ്സ്
പുത്രധർമ്മം
1954-ൽ പുറത്തിറങ്ങിയ മലയാള ചലച്ചിത്രമാണ് പുത്രധർമ്മം .
ഫിലിം കോ പ്രൊഡക്ഷൻസിന്റെ ബാനറിൽ കെ.വി. കോശി നിർമിച്ച പുത്രധർമത്തിന് നിർമാതാവിന്റെ കഥയെ ആസ്പദമാക്കി തിക്കുറിശ്ശി സുകുമാരൻ നായർ സംഭാഷണം രചിച്ചു.
അഭയദേവ് എഴുതിയ 10 ഗാനങ്ങൾക്ക് പി.എസ്. ദിവാകർ രാഗവും താളവും പകർന്നു.
മെരിലാൻഡ് സ്റ്റുഡിയോയിൽ വച്ച് എൻ.എസ്. മണി അഭ്രത്തിലേക്കു പകർത്തിയ ഈ ചിത്രത്തിന്റെ ശബ്ദലേഖനം വി.സി. ഐസക്കും, രംഗസംവിധാനം എം.വി. കൊച്ചാപ്പുവും, വേഷവിധാനം സി.വി. ശങ്കറും, ചിത്രസംയോജനം കെ.ഡി. ജോർജ്ജും നിർവഹിച്ചു.
പുത്രധർമത്തിന്റെ സംവിധാനം നിർവഹിച്ചത് വിമൽകുമാറാണ് .
അനിൽകുമാർ തിക്കുറിശ്ശി സുകുമാരൻ നായർ ടി.ആർ. ഓമന ബഹദൂർ ലക്ഷ്മീഭായി വിജയം ടി.ആർ. ഓമന ഋഷിമംഗലം കുട്ടൻ നായർ രാമുണ്ണി കൃഷ്ണൻ തമ്പി കുട്ടൻപിള്ള വീരൻ എൻ.കെ. ആചാരി കുഞ്ഞികുട്ടൻ ബേബി ഗിരിജ പിന്നണിഗായകർ
പി. ലീല പി.ബി. ശ്രീനിവാസൻ ജിക്കി എ.എം. രാജ ലില്ലി അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന്
പുത്തൻവീട്ടിൽപ്പടി പാലം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2016 ഒക്ടോബർ മുതൽ തുടരുന്നു.
പുത്തൻവീട്ടിൽപ്പടി പാലം ആലപ്പുഴ ജില്ലയിൽ ചെങ്ങന്നൂരിനടുത്ത് എം. സി. റോഡിൽ ഉള്ള പാലമാണ്.
മുമ്പ് ഈ പാലത്തിലൂടെ ഒറ്റ വരി ഗതാഗതമേ ഉണ്ടായിരുന്നുള്ളു.
ഇപ്പോൾ പുതിയ പാലം നിർമ്മാണം പൂർത്തിയാക്കുകയാണ്.
പുതിയ പാലത്തിനു, 14 മീറ്റർ നീളവും 16.5 മീറ്റർ വീതിയുമുണ്ട്.
പുത്തൻവേലിക്കര
കേരളത്തിൽ എറണാകുളം ജില്ലയിലെ പറവൂർ താലൂക്കിൽ പെടുന്ന ഒരു ഗ്രാമമാണ്‌ പുത്തൻവേലിക്കര .
ഈ പ്രദേശം ചെറിയ കുന്നുകളാലും പുഴകളാലും ചുറ്റപ്പെട്ടതാണ്‌.
ചാലക്കുടിപ്പുഴ പെരിയാറുമായി സംഗമിക്കുന്നത് ഇവിടെ വച്ചാണ്‌.
കേരളത്തിൽ കണ്ടുകിട്ടിയ ബുദ്ധ പ്രതിമകളിൽ പ്രമുഖമായ ഒന്ന് പുത്തൻവേലിക്കര സർവ്വേയിൽപെട്ട തുരുത്തിപ്പുറം കോട്ട കടവിൽ നിന്നുമാണ്.
പുത്തൻ എന്നത് ബുദ്ധൻ എന്നതിന്റെ പാലി രൂപമാണ്.
വേലി എന്നത് മൈതാനത്തേയും കോട്ടയെയും സൂചിപ്പിക്കുന്നു.
പുരാതന കാലങ്ങളിൽ ഇവിടെ ഉണ്ടായിരുന്ന ബുദ്ധസന്യാസി മഠത്തിൽ 'മാളവ ന പള്ളിയുടെയുംനിന്നാവാം ബുദ്ധൻ വേലി -കര രൂപം കൊണ്ടത് എന്ന് ചരിത്രകാരനായ വി.വി.കെ വാലത്ത് കരുതുന്നു.